tomron87/hebrew-wikipedia-sentences-corpus huggingface dataset:
נבחרת לטביה שיחקה את משחקה הראשון בשנת 1922 נגד אסטוניה, במשחק שהסתיים בתוצאה 1:1.
ב-1940 לטביה הצטרפה לברית המועצות, לכן הופסקה פעילות הנבחרת, והמדינה עברה להיות מיוצגת על ידי נבחרת ברית המועצות כמו שאר הרפובליקות סובייטיות של ברית המועצות.
ב-1991 התפרקה ברית המועצות, ולטביה הכריזה על עצמאות.
אי לכך, חזרה הנבחרת לפעילות.
לטביה שיחקה את משחקה הראשון כמדינה עצמאית לאחר פירוק ברית המועצות ב-16 בנובמבר 1991, נגד אסטוניה.
לטביה העפילה באופן מפתיע ליורו 2004, לאחר שניצחה את טורקיה, במפגש כפול על כרטיס לטורניר.
המדים של לטביה היא באופן מסורתי חולצה אדומה עם גימור לבן, מכנסיים קצרים וגרביים אדומים, בעוד שהמדים הנוכחים של הקבוצה לובשת בעיקרה לבנה.
המדים של לטביה יוצרה על ידי יצרנים שונים.
נבחרת לאומית היא התארגנות ספורטיבית לאומית שבמסגרתה מתקבצים הספורטאים המצטיינים בתחום מסוים בספורט ממדינת לאום מסוימת שהם אזרחים שלה, ומתחרים במסגרות בינלאומיות שונות.
הנבחרת משמשת כחלון הראווה של מדינה וסמל ליוקרה לאומית.
יש הרואים בהפגנת אהדה ותמיכה בנבחרת, כפתח מוצא ללאומנות בצורה לא אלימה.
האירוע הבינלאומי הגדול ביותר בו מתחרות נבחרות הוא האולימפיאדה.
במהלך המלחמה הקרה שימשו התחרויות הבינלאומיות בין נבחרות ארצות הברית וברית המועצות כשדה קרב אידאולוגי בין שתי המעצמות.
בשונה מן הנהוג בספורט מקצועני, בו מערכת היחסים בין ספורטאי למועדון בו הוא חבר מעוגנת בחוזה העסקה ושחקנים מחויבים לפיו לקחת חלק בפעילות המועדון, הפעילות בנבחרת לאומית נעשית על בסיס התנדבותי.
לפני כל התאספות של הנבחרת הלאומית (בדרך כלל לפני משחק שלה או טורניר בו היא משתתפת) מחליט מאמן הנבחרת אילו שחקנים לזמן לנבחרת.
אף על פי שזכותם של ספורטאים לוותר על זימון שכזה, רק בודדים עושים כן, זאת מכיוון שזימון לנבחרת לאומית נחשב בדרך כלל לכבוד רב והערכה לספורטאי המוזמן אליה.
ספורטאים אשר מוותרים על זימון לנבחרת, עושים זאת לרוב על מנת שיוכלו להתמקד במסגרות הספורט המקצועיות המפיקות להם רווח רב.
התנאי היחיד בו על ספורטאי לעמוד כדי להיות מוזמן לנבחרת של ענף הספורט שלו הוא להחזיק באזרחות של המדינה שלנבחרתה הוא מיועד.
ספורטאים המתגוררים במדינה אך אינם אזרחים שלה אינם יכולים לקחת חלק בנבחרת של אותה מדינה.
לכן שחקנים זרים אינם לוקחים חלק בנבחרת של המדינה בה הם משחקים.
מנגד, ספורטאי אשר פועל במדינה שאינה מולדתו חוזר כל פרק זמן מסוים למולדתו על מנת לשחק בנבחרתה, ולעיתים אף יכול למצוא את עצמו משחק כנגד נבחרת המדינה בה הוא חי ועובד.
ספורטאים אשר מחזיקים באזרחות של יותר ממדינה אחת נדרשים לרוב בשלב כלשהו של הקריירה שלהם לקבל החלטה בדבר המדינה אותה הם מעוניינים לייצג ומרגע שקיבלו החלטה זאת הם אינם יכולים לסגת ממנה.
עם זאת, לכל התאחדות ספורט בינלאומית ישנם קריטריונים שונים לטיפול במקרים שכאלה וישנם מקרים לא מעטים של ספורטאים שלקחו במהלך הקריירה שלהם חלק ביותר מנבחרת לאומית אחת.
נבחרות יכולות לשמש ככלי להבעת אחדות בקרב מדינתם וכן ככלי לייצוג מיעוטים.
יחד עם זו פעמים רבות ייצוג שחקן בן מיעוטים בנבחרת לאומית נחשב בעיני מיעוטים אלה כעלה תאנה ליחס הרוב השליט אליהם.
נבחרות לאומיות מוכרות לרוב מעולם הספורט הקבוצתי.
אך גם בענפי הספורט היחידניים מקובל השימוש במסגרת של נבחרת לאומית, לרוב כאמצעי לייצוג מדינה בטורניר מסוים.
כך למשל, בטורניר גביע דייוויס בטניס מתמודדות זו נגד זו נבחרות לאומיות אשר ההתמודדות ביניהן מורכבות מאוסף משחקים בין שחקן של נבחרת אחד כנגד שחקן מהנבחרת השנייה.
הנבחרות מנוהלות על ידי האיגודים היציגים של ענפי הספורט השונים.
כל איגוד ממנה אדם בעל סמכות מקצועית (לרוב מאמן הנבחרת) שתפקידו להרכיב את סגל הנבחרת ולקבוע את זהות המוזמנים.
המרכיב בונה את סגל הנבחרת על סמך השקפתו ושיקוליו המקצועיים וללא התערבות מצד האיגוד.
התערבות והשפעה של גורמים עסקניים על זהות המוזמנים נחשבת למעשה פסול, ואף על פי כן מקרים שכאלה מתקיימים לעיתים.
בישראל הנבחרת הזוכה לפרסום ועניין הרבים ביותר היא נבחרת ישראל בכדורגל.
דבר זה גורם לפעמים מרירות ואי שביעות רצון בקרב ספורטאים מנבחרות של ענפים אחרים, שהישגיהם גבוהים יותר, באופן יחסי, בספורט הבינלאומי.
נבחרות בולטות נוספות בישראל הן נבחרת ישראל בכדורסל ונבחרת ישראל בכדוריד.
נבחרת ליטא בכדורגל היא נבחרת הכדורגל הלאומית של ליטא.
נבחרת ליטא שיחקה את משחקה הרשמי הראשון ב-24 ביוני 1923, נגד נבחרת אסטוניה.
במשחק הובסה ליטא 5:0. ב-1939 הצטרפה ליטא לברית המועצות והופסקה פעילות הנבחרת.
הנבחרת חזרה לפעילות בתחילת שנות ה-90, לאחר הכרזת העצמאות המחודשת של ליטא, בעקבות פירוק ברית המועצות.
הנבחרת שיחקה את משחקה הראשון לאחר הכרזת העצמאות המחודשת ב-27 במאי 1990, נגד גאורגיה.
נבחרת ליטא מעולם לא העפילה לטורניר גמר משמעותי והיא נחשבת לאחת הנבחרות החלשות באירופה, בעיקר משום שכדורגל אינו ענף הספורט המוביל במדינה.
כדורסל הוא ענף הספורט הפופולרי בליטא.
הנבחרת מדורגת במקום ה-112 של פיפ"א (נכון לספטמבר 2013).
נבחרת לוקסמבורג בכדורגל (בלוקסמבורגית: Lëtzebuergesch Foussballnationalekipp) היא נבחרת הכדורגל הלאומית של לוקסמבורג.
נבחרת לוקסמבורג נחשבת לאחת הנבחרות החלשות באופ"א, והיא מעולם לא העפילה לטורניר גמר כלשהו.
למרות חולשתה לאורך השנים, הנבחרת כמעט והעפילה לאליפות אירופה בכדורגל ב-1964, כשבאותו טורניר השתתפו רק ארבע נבחרות.
הנבחרת ניצחה את הולנד בשלב שמינית הגמר, אך הפסידה לדנמרק בשלב רבע הגמר (הנבחרות שהעפילו לשלב חצי הגמר השתתפו בטורניר).
משנת 1995 ועד 2007 לא הצליחה לוקסמבורג לנצח בשום מסגרת, והתדרדרה בדירוג פיפ"א עד למקום ה-195. בפברואר 2007 השיגה לבסוף ניצחון 1–2 במשחק ידידות מול נבחרת גמביה.
באוקטובר אותה שנה, ניצחה לראשונה במשחק רשמי אחרי 12 שנה את בלארוס 1-0 במוקדמות יורו 2008. ניצחון סנסציוני נוסף רשמה לוקסמבורג בספטמבר 2008, במשחק חוץ של מוקדמות מונדיאל 2010 נגד שווייץ 2-1, היה זה ניצחונה הראשון בטורניר מוקדמות המונדיאל מאז 1972.
ב-3 בספטמבר 2017 סיימה לוקסמבורג בתוצאה 0-0 בחוץ נגד נבחרת צרפת, מה שנחשב גם כן בתור אחת התוצאות הטובות ביותר של הנבחרת בכל הזמנים.
ב-8 בספטמבר 2018 ניצחה לוקסמבורג 4-0 את מולדובה ובכך קבעה למעשה את הניצחון השני הכי גבוה שלה בהיסטוריה והכי גבוה שלה ב-70 שנים האחרונות במשחק רשמי.
ב-11 בספטמבר 2018 ניצחה לוקסמבורג את נבחרת סן מרינו בכדורגל בתוצאה 3-0 והשיגה את רצף הניצחונות הגבוה ביותר בהיסטוריה שלה - 3.
נבחרת ליכטנשטיין בכדורגל היא נבחרת הכדורגל הלאומית של ליכטנשטיין.
נבחרת ליכטנשטיין נחשבת לאחת הנבחרות החלשות ביותר באופ"א, והיא מעולם לא העפילה לטורניר גמר כלשהו.
נבחרת ליכטנשטיין קיימה את משחקה הרשמי הראשון ב-1982 נגד שווייץ, והפסידה בתוצאה 1:0.
שנתיים לפני כן, קיימה הנבחרת את משחקה הראשון, כשסיימה בתיקו 1:1 מול מלטה, אולם משחק זה אינו נחשב למשחק רשמי.
ב-13 באוקטובר 2004 השיגה הנבחרת את ניצחונה הגבוה בהיסטוריה והראשון במסגרת מוקדמות גביע העולם בכדורגל, כשהביסה את נבחרת לוקסמבורג בתוצאה 4:0, במסגרת מוקדמות מונדיאל 2006.
ארבעה ימים לפני כן, הדהימה ליכטנשטיין את פורטוגל כשסיימה מולה בתיקו 2:2 בואדוץ, ובכך קטעה רצף של 20 הפסדים רצופים במסגרת מוקדמות גביע העולם בכדורגל.
ב-3 ביוני 2011 חוללה הנבחרת הפתעה, כשהשיגה ניצחון נדיר 0–2 מול נבחרת ליטא במסגרת בית ט' של מוקדמות יורו 2012.
נבחרת מאוריטניה בכדורגל, הידועה בכינוייה "מורביטונים", היא נבחרת הכדורגל הלאומית של מאוריטניה.
נבחרת מאוריטניה היא אחת הנבחרות החלשות ביותר ב-CAF, ומעולם לא השתתפה בטורניר גמר כלשהו.
נכון ל-09 בספטמבר 2025. לאחר המשחק מול
נבחרת ליבריה בכדורגל, הידועה בכינוייה "הכוכב היחיד", היא נבחרת הכדורגל הלאומית של ליבריה.
אף על פי שהנבחרת הוציאה מתוכה את כדורגלן השנה בעולם של שנת 1995, ג'ורג' ואה (הראשון, ועד כה גם היחיד, שזכה בפרס מבין כדורגלני יבשת אפריקה) הנבחרת נכשלה לנצל את הכישרון הגלום בשחקן זה על מנת להגיע להשגים עם הנבחרת הלאומית.
הנבחרת מעולם לא הגיעה למעמד של גביע העולם בכדורגל ובגביע אפריקה לאומות לא הצליחה לעבור את הסיבוב הראשון.
וואה נחשב ל"קדוש" של נבחרת ליבריה לאחר שלא רק ששיחק בנבחרת הלאומית ואף אימן אותה בתקופה מסוימת, הוא אף תרם מכיסו לקופת הנבחרת על מנת לנסות לרומם אותה.
1994 - פרשה תוך כדי המוקדמות
נבחרת לסוטו בכדורגל, הידועה בכינוייה "הקרוקודילים", היא נבחרת הכדורגל הלאומית של לסוטו.
1996 - פרשה בזמן המוקדמות
נבחרת מדגסקר בכדורגל, הידועה בכינוייה "העקרבים", היא נבחרת הכדורגל הלאומית של מדגסקר.
אליפות האומות האפריקאיות שנהסיבובמשחקיםניצחונותתיקו*הפסדיםשערי זכותשערי חובה 2009לא נכנסה 2011לא העפילה 2014לא נכנסה 2016 2018לא העפילה 2020 2022מקום שלישי6501123סה"כ7\16501123
לוגו מייצרת מדים מדינת מוצא תקופה Garman 2019–2020 Macron 2020–הווה
נבחרת מאוריציוס בכדורגל , הידועה בכינוייה "Club M", היא נבחרת הכדורגל הלאומית של מאוריציוס.
הנבחרת מורכבת בעיקר על ידי כדורגלנים חובבנים מקומיים.
משחקים בה גם כדורגלנים שנולדו באירופה ומשחקים בה בליגה מקצוענית.
1990 - כניסתה נדחתה בגלל חובותיה לפיפ"א
נבחרת מאלי בכדורגל, הידועה בכינוייה "הנשרים", היא נבחרת הכדורגל הלאומית של מאלי.
נבחרת מאלי מעולם לא העפילה לגביע העולם בכדורגל.
למרות שהוכרה על ידי פיפ"א כבר בשנת 1962, הנבחרת החלה להשתתף במוקדמות הגביע העולמי רק בשנת 2002.
הישג השיא של הנבחרת הוא המקום השני בגביע אפריקה לאומות בו השתתפה לראשונה בשנת 1972.
נבחרת לוב בכדורגל, , המכונה "אבירי הים התיכון" (בעבר, תחת משטר קדאפי כונתה "הירוקים") היא נבחרת הכדורגל הלאומית של לוב.
נבחרת לוב מעולם לא עלתה לגביע העולם בכדורגל והשתתפה בשלושה גביעי אפריקה לאומות.
בטורניר הראשון בו השתתפה היא סיימה במקום השני, כאשר אירחה את הטורניר של גביע אפריקה לאומות 1982.
נבחרת לוב ניסתה להעפיל לגביע העולם בכדורגל רק החל ממונדיאל 1970 אך לא הצליחה תחילה להעפיל.
בשנות ה-80 התחזקה הנבחרת ויכלה לעלות תאורטית מתוך היבשת האפריקאית אך מסיבות בינלאומיות היא נאלצה לפרוש ממונדיאל 1982 ומונדיאל 1990.
הנבחרת הייתה קרובה להעפלה למונדיאל 1986 לאחר ניצחונות על נבחרת סודאן ונבחרת גאנה אך נכשלה בשלבי הסיום כנגד נבחרת מרוקו.
שלהם הפסידה במשחק אחד 3:0 וניצחה במשחק הגומלין 0:1 אך בזכות הפרש שערים עלתה הנבחרת המרוקנית שלב.
לאחר שהנבחרת לא נכנסה למוקדמות מונדיאל 1994 ומונדיאל 1998 היא ניסתה להעפיל למונדיאל 2002 שנערך ביפן וקוריאה.
תחילה ניצחה הנבחרת את נבחרת מאלי 3:4. בשלב הבתים הנבחרת השיגה רק תיקו אחד מתוך שמונה משחקים.
למרות זאת, קיבל קפטן הנבחרת, א-סעדי קדאפי (בנו של מועמר קדאפי) הצעה לשחק בסרייה א באיטליה בקבוצת פרוג'ה.
ב-2003 הוא שיחק שם משחק אחד, עד שנכשל בבדיקת סמים.
במוקדמות מונדיאל 2006 ניצחה הנבחרת תחילה את נבחרת סאו טומה ופרינסיפה 0:9 ועלתה לשלב הבתים המוקדם, אך לא הצליחה להעפיל לטורניר עצמו.
בשלבי מוקדמות גביע אפריקה לאומות 2012 הנבחרת שיחקה בקהיר, בשל מלחמת האזרחים בלוב שלא אפשר לשחק באצטדיונה הביתי בטריפולי.
חרף המהומות מבית, הנבחרת הצליחה להעפיל לטורניר.
תחת שלטון קדאפי הנבחרת שיחקה במדים ירוקים והנבחרת כונתה בשם "הירוקים".
מאז ה-3 בספטמבר 2011 הנבחרת משחקת במדים לבנים ועליהם דגל לוב החדש בצבעי הטריקולור אדום-שחור-ירוק.
1994 - נפסלה כחלק מסנקציות של האו"ם
נבחרת מוזמביק בכדורגל, הידועה בכינוייה "הממבות", היא נבחרת הכדורגל הלאומית של מוזמביק.
מוזמביק מעולם לא העפילה למונדיאל, אבל היא העפילה לשישה גביעי אפריקה לאומות, ב -1986, 1996, 1998, 2010, 2023, ולאחרונה 2025, כשהודחה בסיבוב הראשון בכל חמש ההופעות עד כה.
בשנת 1997 הפכה התאחדות הכדורגל של מוזמביק לחברה מייסדת של קונפדרציית הכדורגל של אפריקה.
הקבוצה מעולם לא השתתפה בגביע העולם בכדורגל.
לוגו מייצרת מדים מדינת מוצא תקופה פומה 2006–2010
1990 - מועמדותה נפסלה בגלל חובותיה לפיפ"א
נבחרת כף ורדה בכדורגל, הידועה בכינוייה "Creoles", היא נבחרת הכדורגל הלאומית של כף ורדה.
התאחדות הכדורגל של כף ורדה הוקמה ב-1982, והצטרפה לפיפ"א ב-1986.
ב-13 באוקטובר 2025 העפילה בפעם הראשונה בהיסטוריה לגביע העולם בכדורגל, לאחר שניצחה 0-3 את נבחרת אסוואטיני.
סגל הנבחרת לקראת משחקי מוקמדות מונדיאל 2026 נגד לוב ואסוואטיני.
מספר ההופעות והשערים נכון ל-13 באוקטובר 2025
נבחרת לאוס בכדורגל לגברים מייצגת את לאוס מאז 1961.
במוקדמות מונדיאל 2006 השיגה נבחרת הכדורגל של לאוס תיקו במשחק אחד והפסידה במשחק השני, עלתה לבית בו הפסידה לנבחרת איראן בכדורגל, נבחרת ירדן בכדורגל ונבחרת קטר בכדורגל.
2006 - הייתה אמורה להשתתף אך בסוף לא השתתפה
נבחרת כווית בכדורגל, הידועים כ"אל אזרק", היא נבחרת הכדורגל הלאומית של כווית.
הנבחרת העפילה פעם אחת לגביע העולם בכדורגל, במונדיאל 1982, אך הפסידה במשחקיה בשלב הבתים לנבחרות אנגליה וצרפת וסיימה בתיקו נגד נבחרת צ'כוסלובקיה.
ההישג הגדול של הנבחרת הוא הזכייה בגביע אסיה בשנת 1980. הנבחרת זכורה לטובה, לאחר שבמוקדמות מונדיאל 2006 סיימה במקום הראשון בבית המוקדמות הראשון לפני נבחרת סין, שבעקבות כך איבדה את סיכויה להעפיל לטורניר.
הנבחרת היא הנבחרת המצליחה ביותר בגביע המפרץ לאומות, עם 9 זכיות, מספר השערים הגבוה ביותר שהובקע בתחרות וממוצע השערים הגבוה ביותר בין הנבחרות המשתתפות.
נבחרת הכדורגל הלאומית של כווית מוכרת בזכות מדי הקבוצה הכחולים שלה במשחקים ביתיים, המסמלים את המורשת הימית של המדינה ואת הכחול של המפרץ הערבי.
סמל הקבוצה כולל בז, סמל לאומי של כווית.
אדידס משמשת כספקית המדים הרשמית של כווית מאז 2023.
נבחרת לבנון בכדורגל היא נבחרת הכדורגל הלאומית של לבנון.
נבחרת לבנון לובשת באופן מסורתי את הצבעים האדום והלבן.
נבחרת לפלנד בכדורגל לגברים היא נבחרת הכדורגל של חבל לפלנד.
מאחר שאינה מייצגת מדינה, נבחרת חברה בקוניפ"א אך לא חברה באופ"א או בפיפ"א ולכן לא משתתפת בגביע העולם בכדורגל או באליפות אירופה בכדורגל.
הנבחרת שיחקה כמה משחקים מאז שנת 1985 כולל משחק נגד נבחרת אסטוניה.
מטרתה של התאחדות הכדורגל של לפלנד הוא להגיע להכרה כנבחרת לאומית.
מאז שנת 2003 הנבחרת חברה ב-NF-Board המארגנת משחקי נבחרות שאינן מוכרות על ידי פיפ"א.
משנת 2006 לפלנד משתתפת בגביע העולם של ויוה.
בטורניר הראשון, בשנת 2006 זכתה בגביע, לאחר שהביסה את נבחרת מונקו.
כעבור שנתיים, לפלנד אירחה את משחקי הגביע, והגיעה למקום השלישי, הישג אותו שחזרה במשחקי ויוה בשנת 2009.
נבחרת ליטא בכדורסל היא נבחרת הכדורסל הלאומית של ליטא.
הנבחרת מנוהלת על ידי התאחדות הכדורסל הליטאית.
נבחרת ליטא נחשבת לאחת נבחרות הכדורסל הטובות באירופה ובעולם.
הנבחרת זכתה שלוש פעמים באליפות אירופה בכדורסל (בשנים 1937, 1939, 2003) וכן סיימה שלוש פעמים ברציפות במקום השלישי במשחקים האולימפיים (בשנים 1992, 1996, 2000).
באליפות העולם בכדורסל סיימה ליטא במקום השלישי בשנת 2010.
נבחרת לטביה בכדורסל היא נבחרת הכדורסל הלאומית של רפובליקת לטביה.
נבחרת לטביה נחשבה בשנות ה-30 של המאה ה-20 לאחת מנבחרות הכדורסל הטובות באירופה ואף זכתה באליפות אירופה בכדורסל הראשונה שנערכה בשנת 1935.
בנוסף, היא סיימה במקום השני באליפות אירופה בכדורסל שנערכה בשנת 1939 והשתתפה, בפעם היחידה בתולדותיה, במשחקים האולימפיים שנערכו בשנת 1936, בהם סיימה במקום ה-18.
בעקבות סיפוחה של לטביה לברית המועצות בשנת 1940, הפסיקה נבחרת הכדורסל להתקיים והיוותה חלק מנבחרת ברית המועצות בכדורסל עד לפירוקה של ברית המועצות בשנת 1991, בעקבותיו הוקמה הנבחרת מחדש.
מאז הקמתה, הצליחה נבחרת לטביה להעפיל ל-12 מתוך 14 אליפויות אירופה שהתקיימו בתקופה זו.
הישג השיא שלה באליפות זו הוא המקום החמישי באליפות אירופה בכדורסל 2017.
נבחרת לטביה העפילה לראשונה בתולדותיה לטורניר גמר אליפות העולם בכדורסל שהתקיים בשנת 2023 וסיימה במקום החמישי.
נבחרת לוקסמבורג בכדורסל היא נבחרת הכדורסל הלאומית של לוקסמבורג.
נחשבת לאחת הנבחרות החלשות באירופה.
הנבחרת התמודדה 3 פעמים באליפות אירופה בכדורסל.
בשנת 1946 היא סיימה במקום השמיני, הגבוה בתולדותיה, מתוך 10 קבוצות, לאחר שניצחה את נבחרת אנגליה והפסידה ביתר ארבעת משחקיה.
בשנת 1951 סיימה במקום ה-17 לאחר שהפסידה בכל משחקיה.
בשנת 1955 סיימה הנבחרת במקום ה-15 מתוך 18 נבחרות, לאחר שבמשחקי הדירוג ניצחה פעמיים את שוודיה ופעם אחת את דנמרק.
מאז לא הצליחה הנבחרת להעפיל לטורניר משמעותי.
נבחרת כף ורדה בכדורסל היא נבחרת הכדורסל הלאומית של כף ורדה.
מנוהלת על ידי התאחדות הכדורסל של כף ורדה.
נבחרת כף ורדה היא נבחרת חדשה יחסית שהישג השיא שלה הוא המקום השלישי באליפות אפריקה בכדורסל שנערכה בשנת 2007, כאשר היא מנצחת את נבחרות מרוקו, רואנדה, ניגריה ומצרים בדרכה אל ההישג המפתיע.
למרות זאת, סיימה הנבחרת את משחקיה במאזן סלים שלילי בעקבות שתי תבוסות קשות לאלופה אנגולה בשלב הבתים המוקדם ובחצי הגמר.
בעקבות ההישג, העפילה נבחרת כף ורדה לטורניר המוקדמות של אולימפיאדת 2008 אך שם הובסה על ידי נבחרות ניו זילנד וגרמניה ולכן לא עלתה למשחקים האולימפיים.
נבחרת כף ורדה העפילה לראשונה בתולדותיה לטורניר גמר אליפות העולם בכדורסל בשנת 2023 אך לא עברה את שלב הבתים וסיימה במקום ה-28. נבחרת כף ורדה מעולם לא העפילה למשחקים האולימפיים.
נבחרת מאלי בכדורסל היא נבחרת הכדורסל הלאומית של מאלי.
הישג השיא של הנבחרת הוא מקום שני באליפות אפריקה בכדורסל בשנת 2025
נבחרת מאלי מעולם לא העפילה למשחקים האולימפיים או לאליפות העולם בכדורסל.
נבחרת ליבריה בכדורסל היא נבחרת הכדורסל הלאומית של ליבריה.
נבחרת ליבריה היא מהנבחרות החלשות באפריקה ובעולם.
הישג השיא של הנבחרת הוא המקום התשיעי, מתוך עשר נבחרות, באליפות אפריקה בכדורסל שנערכה בשנת 1983.
הנבחרת השתתפה פעם נוספת באליפות אפריקה בכדורסל בשנת 2007 וסיימה במקום ה-16 האחרון.
נבחרת ליבריה מעולם לא העפילה למשחקים האולימפיים או לאליפות העולם בכדורסל.
נבחרת לוב בכדורסל היא נבחרת הכדורסל הלאומית של לוב.
הנבחרת סיימה פעמיים במקום החמישי באליפות אפריקה בכדורסל.
בפעם הראשונה, בשנת 1965, היא סיימה במקום החמישי והאחרון בטורניר ובשנת 1970 היא סיימה במקום החמישי מתוך שבע נבחרות.
בשנת 1978 השתתפה שוב הנבחרת באליפות וסיימה במקום העשירי והאחרון.
בשנת 2009 לוב אירחה את אליפות אפריקה, בפעם הראשונה בתולדותיה, וסיימה במקום ה-11.
בשנת 2025 הפסידה בכל משחקיה וסיימה במקום האחרון.
נבחרת לוב מעולם לא העפילה למשחקים האולימפיים או לאליפות העולם בכדורסל.
נבחרת מאוריטניה בכדורסל היא נבחרת הכדורסל הלאומית של מאוריטניה.
הישג השיא של נבחרת מאוריטניה הוא המקום השישי באליפות אפריקה בכדורסל שנערכה בשנת 1985.
נבחרת מאוריטניה מעולם לא העפילה למשחקים האולימפיים או לאליפות העולם בכדורסל.
נבחרת מוזמביק בכדורסל היא נבחרת הכדורסל הלאומית של מוזמביק.
הישג השיא של נבחרת מוזמביק הוא המקום החמישי באליפות אפריקה בכדורסל שנערכה בשנת 1983.
נבחרת מוזמביק מעולם לא העפילה למשחקים האולימפיים או לאליפות העולם בכדורסל.
נבחרת מדגסקר בכדורסל היא נבחרת הכדורסל הלאומית של מדגסקר.
נבחרת מדגסקר השתתפה ארבע פעמים באליפות אפריקה בכדורסל והישג השיא שלה הוא המקום התשיעי בשנת 1972.
נבחרת מדגסקר מעולם לא העפילה למשחקים האולימפיים או לאליפות העולם בכדורסל.
נבחרת לבנון בכדורסל היא נבחרת הכדורסל הלאומית של לבנון.
הנבחרת מנוהלת על ידי התאחדות הכדורסל של לבנון.
נבחרת לבנון סיימה 4 פעמים במקום השני באליפות אסיה בכדורסל בשנים 2001, 2005, 2007 ו-2022
היא החלה להשתתף באליפות זו באופן רציף החל משנת 1999.
נבחרת לבנון העפילה 4 פעמים לאליפות העולם בכדורסל.
בשנת 2002 היא הפסידה בכל משחקיה בטורניר וסיימה במקום ה-16 האחרון.
בשנת 2006 היא הצליחה לנצח את ונצואלה ואף הפתיעה את צרפת, אך לא עברה את שלב הבתים וסיימה במקום ה-18. עם זאת, הטורניר נחשב עבורה להצלחה עקב הניצחון המפתיע על צרפת.
בשנת 2010 פתחה לבנון את הטורניר עם ניצחון על קנדה, אך בהמשך הובסה ביתר משחקיה ושוב לא עברה את שלב הבתים.
בשנת 2023 שוב לא עברה את שלב הבתים.
נבחרת לבנון השתתפה פעמיים באליפות אירופה בכדורסל.
בשנת 1949 היא הפסידה בכל משחקיה וסיימה במקום השביעי האחרון.
בשנת 1953 היא סיימה במקום ה-15 לאחר שניצחה את נבחרות שוודיה ודנמרק.
באותו טורניר הייתה אמורה הנבחרת הלבנונית להתמודד מול נבחרת ישראל אך סירבה לעשות כן ולכן ספגה הפסד טכני.
פאדי אל חטיב נחשב לכוכב הנבחרת שהוביל אותה ב-3 עליפויות העולם (2002, 2006 ו-2010).
נבחרת לבנון מעולם לא העפילה למשחקים האולימפיים.
אליפות אירופה בכדורסלשנהמיקוםמשחקיםניצחונותהפסדים 1949מקום שביעי716 1953מקום 15725סך הכל2 הופעות14311
נבחרת כווית בכדורסל היא נבחרת הכדורסל הלאומית של כווית.
נבחרת כווית השתתפה 12 פעמים באליפות אסיה בכדורסל והישג השיא שלה הוא המקום הרביעי בשנת 1983.
נבחרת כווית מעולם לא העפילה למשחקים האולימפיים או לאליפות העולם בכדורסל.
נבחרת מוזמביק בכדורגל נשים מייצגת את מוזמביק בתחרויות כדורגל נשים בינלאומיות ומנוהלת על ידי התאחדות הכדורגל של מוזמביק.
משחקה הראשון של הנבחרת התקיים במרץ 1998 במסגרת מוקדמות אליפות אפריקה השלישית, ובו היא ניצחה 0–3 את לסוטו.
לאחר שגם במשחק הגומלין היא גברה על לסוטו, העפילה הנבחרת לאליפות אפריקה שנערכה בסוף השנה בניגריה.
למרות העפלתה, התקשתה מוזמביק להגיע לאליפות ולבסוף פרשה ממנה מבלי להשתתף.
ב-2011 השתתפה הנבחרת לראשונה בטורניר הכדורגל של משחקי אפריקה, וזאת מכיוון שהעפילה אליו אוטומטית כמארחת.
לקראת הטורניר גייסה מוזמביק את האלופה האולימפית מסידני 2000, מריה מוטולה, שאף מונתה לקפטנית הנבחרת.
למרות האירוח הביתי, הפסידה מוזמביק בשני משחקיה לאלג'יריה וקמרון, והודחה כבר בשלב הבתים.
מוטולה זכתה לכבוש את השער היחיד של הנבחרת בטורניר, בהפסד 1–7 לאלג'יריה.
נבחרת ליטא בכדורסל נשים היא קבוצת כדורסל הנשים הלאומית של ליטא.
לאחר סיפוחה של ליטא לברית המועצות הנבחרת הפסיקה להתקיים והוקמה מחדש לאחר התפרקות ברית המועצות.
הישג השיא של הנבחרת היה מקום ראשון באליפות אירופה בשנת 1997.
הנבחרת הלאומית של ליטא בכדורגל חופים מייצגת את ליטא בתחרויות כדורגל חופים בינלאומיות ונמצאת בפיקוחה של התאחדות הכדורגל הליטאית.
נבחרת הכדורגל של הרפובליקה העממית של לוהנסק היא נבחרת הכדורגל המייצגת את הרפובליקה העממית של לוהנסק הלא מוכרת, שממוקמת במזרח אוקראינה.
איגוד הכדורגל של לוהנסק נוסד ב-4 באוקטובר 2014. הנבחרת השתתפה במוקדמות גביע העולם בכדורגל של קוניפ"א 2018 אך לא הצליחה להעפיל אל גביע העולם.
סאשה דורקופ, המזכיר הכללי של CONIFA, הצהיר שהוא לא מסכים עם נבחרת לוהנסק מבחינה פוליטית - תוך השוואה שלילית עם הצ'אגוסים - אבל ש"זה לא העניין" והנבחרת הורשתה להתחרות.
נבחרת ליטא בכדורסל עד גיל 20 (בליטאית: Lietuvos nacionalinė vaikinų jaunimo iki 20 krepšinio rinktinė) היא הנציגה של ליטא בתחרויות כדורסל בינלאומיות לנבחרות עתודה, בעיקר באליפות אירופה עד גיל 20, והיא מאורגנת ומנוהלת על ידי התאחדות הכדורסל הליטאית.
הנבחרת זכתה פעמיים באליפות אירופה, סיימה ארבע פעמים כסגנית וזכתה פעם אחת במקום השלישי.
נבחרת מאלי בכדורגל עד גיל 23 מייצגת את מאלי בתחרויות כדורגל של המשחקים האולימפיים.
נבחרת מאלי בכדורגל עד גיל 23 הוקמה בתחילת שנות ה-90 של המאה ה-20.
תחרות כדורגל במשחקי אפריקה היה מיועד לנבחרות עד גיל 23 בשנים 1991-2015. הנבחרת העפילה למשחקים פעמיים.
ההישג של הנבחרת היה מקום שלישי בשנת 2023.
נבחרת לטביה בכדורסל נשים היא קבוצת כדורסל הנשים הלאומית של לטביה.
המשחק הראשון של הנבחרת היה ב-28 במאי 1938 נגד נבחרת ליטא בכדורסל נשים והוא הסתיים בהפסד 5:14. לאחר סיפוחה של לטביה לברית המועצות כדורסלניות לטביות היו חלק של נבחרת ברית המועצות בכדורסל נשים.
אוליאנה סמיונובה וסקיידריטה סמילדזינה-בודובסקה זכו באליפויות העולם, אולימפיאדות ואליפויות אירופה.
הנבחרת הוקמה מחדש בתחילת שנות ה-90 של המאה ה-20.
נבחרת מקסיקו בכדורגל (בספרדית: Selección de fútbol de México) היא נבחרת הכדורגל הלאומית של מקסיקו.
אצטדיונה הביתי של נבחרת מקסיקו הוא אצטדיון האצטקה שבמקסיקו סיטי.
בחלק גדול מהמאה ה-20, ובעיקר בשנות ה-90, הייתה למקסיקו שליטה כמעט מוחלטת בכדורגל בצפון ומרכז אמריקה, ובעקבות כך קיבלה את הכינוי "הענקית של CONCACAF".
זכיות מפתיעות של נבחרות קנדה וארצות הברית בגביע הזהב של CONCACAF (אליפות צפון ומרכז אמריקה) בשנים 2000 ו-2002 בהתאמה, והפסד לארצות הברית בשמינית גמר מונדיאל 2002, סימנו את סוף שליטתה המוחלטת של מקסיקו בכדורגל בצפון ומרכז אמריקה, ותחילתו של עידן חדש.
כיום נאבקות מקסיקו וארצות הברית על הבכורה באזור זה.
הכדורגל המקסיקני מצליח גם במפעלים אחרים.
החל מראשית שנות ה-90 מוזמנת נבחרת מקסיקו כאורחת קבועה לטורניר הקופה אמריקה, שם היא מגיעה באופן קבוע לשלבים הגבוהים של הטורניר.
כמו כן, מוזמנות גם קבוצות כדורגל ממקסיקו להשתתף בטורניר גביע הליברטדורס שם הן זוכות להצלחה.
אף על פי שלזכותה של מקסיקו 16 הופעות בגביע העולם בכדורגל, היא מעולם לא הגיעה מעבר לשלב רבע הגמר, אליו הגיעה ב-1970 וב-1986. בשתי הפעמים הייתה מקסיקו המארחת של הטורניר.
מקסיקו הושעתה ממונדיאל 1990 בעקבות זיוף גילים של שחקנים באליפות נוער.
ההיסטוריה של מקסיקו מציגה יציבות חריגה אך גם תקרת זכוכית.
מצד אחד, הנבחרת הוכיחה רמה גבוהה כשעברה את שלב הבתים ב-7 טורנירים רצופים (1994–2018), הישג שרק ברזיל השתוותה לו.
מנגד, היא סובלת מ"קללת המשחק החמישי" (El Quinto Partido), שכן בכל אותן פעמים הודחה בשמינית הגמר.
רצף ההצלחות נקטע במונדיאל 2022 בקטר, שם הודחה הנבחרת כבר בשלב הבתים, מה שסימן את השפל המקצועי הגדול ביותר שלה מזה עשורים.
אולם היא עתידה להיות אחת המארחות במונדיאל 2026.
אחד מהישגיה הגדולים של מקסיקו היה הזכייה בגביע הקונפדרציות בשנת 1999, כשאירחה את הטורניר וניצחה בגמר את נבחרת ברזיל בתוצאה 4:3.
כדורגל במקסיקו נוסד בתחילת המאה ה-20 על ידי קבוצות מהגרים מאירופה, בעיקר מקורנוול, אנגליה ומאוחר יותר על ידי גולים ספרדים שנמלטו ממלחמת האזרחים בספרד.
בשנים הראשונות התמודדה מקסיקו במשחקי ידידות נגד נבחרת גואטמלה.
מאוחר יותר התמודדה מקסיקו במשחקי ידידות נוספים עד להקמתה של התאחדות הכדורגל של מקסיקו בשנת 1927.
הטורניר הראשון בו התמודדה נבחרתה הרשמית של מקסיקו היה טורניר הכדורגל האולימפי באולימפיאדת 1928 ובו הפסידה בסיבוב הראשון לספרד בתוצאה 7-1. שנתיים לאחר מכן, מקסיקו התמודדה במשחק הפתיחה של גביע העולם הראשון בשנת 1930 והובסה 4-1 על ידי צרפת.
מקסיקו הפסידה גם בשני משחקיה הנוספים בטורניר מול צ'ילה וארגנטינה.
מקסיקו לא הצליחה להעפיל למונדיאל 1934 לאחר שהפסידה במשחקי המוקדמות לארצות הברית 4-2 ופרשה ממוקדמות מונדיאל 1938.
לאחר מלחמת העולם השנייה, העפילה מקסיקו למונדיאל 1950, אך גם בו, כמו גם במונדיאל 1954, הפסידה בכל משחקיה.
במונדיאל 1958 השיגה מקסיקו לראשונה תוצאת תיקו, מול ויילס, אך הפסידה ביתר משחקיה וסיימה את הטורניר במאזן הגרוע ביותר מבין כל הנבחרות.
במונדיאל 1962 שוב לא הצליחה מקסיקו לעבור את שלב הבתים, אך השיגה ניצחון ראשון בתולדותיה בגביע העולם מול צ'כוסלובקיה.
במונדיאל 1966 שוב לא הצליחה מקסיקו לעבור את שלב הבתים, בפעם השישית ברציפות.
בשנת 1963 השתתפה מקסיקו ב אליפות CONCACAF הראשונה, אך לא עברה את שלב הבתים.
שנתיים מאוחר יותר זכתה מקסיקו באליפות זו לראשונה בתולדותיה.
מקסיקו נבחרה לארח את מונדיאל 1970 ושובצה בבית המוקדם עם ברית המועצות, בלגיה ואל סלבדור.
במשחק הפתיחה של הטורניר סיימה מקסיקו בתיקו 0-0 מול ברית המועצות ובמשחקה השני הביסה את אל סלבדור החלשה 0-4. במשחקה השלישי ניצחה את בלגיה 0-1 ובכך הבטיחה העפלה היסטורית לרבע הגמר, לאחר שישה כישלונות רצופים בשלב הבתים.
ברבע הגמר הובילה מקסיקו 0-1 מול איטליה אך הובסה בסופו של דבר 4-1. למרות התבוסה, הטורניר נחשב להצלחה הבינלאומית הראשונה של נבחרת מקסיקו.
בהמשך זכתה מקסיקו פעמיים נוספות באליפות CONCACAF ב-1971 וב-1977, אך נכשלה בנסיונותיה להעפיל למונדיאל 1974 ולמונדיאל 1982 ובתווך הפסידה בכל משחקיה במונדיאל 1978 אליו כן הצליחה להעפיל.
מקסיקו הייתה למדינה הראשונה שמארחת פעמיים את משחקי המונדיאל.
קולומביה הייתה המדינה שהייתה אמורה לארח את המשחקים בשנת 1986, אולם בשל בעיות כלכליות נאלצה לוותר על האירוח ומקסיקו נבחרה לארח במקומה.
מקסיקו סיימה את שלב הבתים במקום הראשון לאחר שניצחה את בלגיה 1-2, סיימה בתיקו 1-1 מול פרגוואי וניצחה את עיראק 0-1. בשלב שמינית הגמר ניצחה מקסיקו את בולגריה 0-2 והעפילה בפעם השנייה בתולדותיה לרבע הגמר.
בשלב זה סיימה בתיקו 0-0 מול גרמניה, אך הודחה כשהפסידה 4-1 בבעיטות הכרעה מ-11 מטרים.
טורניר זה, כמו הטורניר הקודם שאירחה, נחשב כמוצלח עבור הנבחרת המקסיקנית.
בשנת 1988 שיתפה נבחרת הנוער של מקסיקו שחקנים מעבר לגיל המותר במוקדמות אליפות העולם לנוער ולכן הושעו כל נבחרות מקסיקו, ובכללן הנבחרת הבוגרת, מכל פעילות בינלאומית.
בעקבות זאת לא השתתפה מקסיקו במונדיאל 1990.
לאחר שהסתיימה השעיית הנבחרת, הפכה מקסיקו לנבחרת חזקה ברמה הבינלאומית וקצרה הצלחות גם בטורנירי הגביע העולמי שנערכו מחוץ לגבולותיה.
נוסף על כך זכתה שש פעמים בגביע הזהב, הוזמנה לטורנירי הקופה אמריקה באופן קבוע בהם סיימה פעמיים במקום השני ואף השתתפה חמש פעמים בגביע הקונפדרציות וזכתה בטורניר אותו אירחה בשנת 1999.
מקסיקו זכתה בגביע הזהב אותו אירחה בצוותא עם ארצות הברית בשנת 1993 ובאותה שנה הוזמנה לראשונה להשתתף בטורניר הקופה אמריקה.
מקסיקו הגיעה עד לגמר הטורניר ובו הפסידה 2-1 לארגנטינה.
במונדיאל 1994, אותו אירחה ארצות הברית, שכנתה מצפון, העפילה מקסיקו לשמינית הגמר לאחר שסיימה במקום הראשון בשלב הבתים.
מקסיקו פתחה את משחקיה בהפסד 1-0 לנורווגיה, אך בהמשך ניצחה 1-2 את אירלנד וסיימה בתיקו 1-1 עם איטליה.
כל הנבחרות בבית המוקדם סיימו עם אותו מספר נקודות, אך מקסיקו סיימה ראשונה בגלל שערי זכות.
בשמינית הגמר סיימה מקסיקו בתיקו 1-1 מול בולגריה והודחה בפעם השנייה ברציפות מהמשחקים בבעיטות הכרעה מ-11 מטרים.
בזכות זכייתה בגביע הזהב, השתתפה מקסיקו לראשונה בגביע הקונפדרציות בשנת 1995. מקסיקו ניצחה את ערב הסעודית המארחת 0-2 וסיימה בתיקו 1-1 עם אלופת אירופה דנמרק.
המשחק הוכרע לרעת מקסיקו בבעיטות הכרעה מ-11 מטרים ומקסיקו עברה לשחק על המקום השלישי בטורניר מול ניגריה.
גם משחק זה הסתיים בתיקו 1-1, אולם הפעם מקסיקו ניצחה בבעיטות ההכרעה וסיימה במקום השלישי כאשר היא מסיימת את הטורניר ללא הפסד במועד החוקי.
מקסיקו שבה וזכתה בגביע הזהב ב-1996 ולכן הוזמנה שוב לשחק בגביע הקונפדרציות בשנת 1997. הפעם הודחה מקסיקו כבר בשלב הבתים.
מקסיקו זכתה בפעם השלישית ברציפות בגביע הזהב בשנת 1998 וגם העפילה למונדיאל 1998. במונדיאל עצמו שוב הגיעה מקסיקו לשלב שמינית הגמר אך הפסידה לגרמניה 2-1 והודחה.
בשנת 1999 אירחה מקסיקו לראשונה את טורניר גביע הקונפדרציות בו השתתפה הן כמארחת וכן כמחזיקת גביע הזהב.
בשלב הבתים ניצחה מקסיקו את ערב הסעודית ואת בוליביה וסיימה בתיקו עם מצרים.
מקסיקו העפילה מראשות הבית לחצי הגמר בו ניצחה את ארצות הברית 0-1 אחרי הארכה.
במשחק הגמר גברה מקסיקו על ברזיל 3-4 וזכתה בגביע הקונפדרציות בפעם הראשונה בתולדותיה.
בעקבות זכייתה בגביע, השתתפה מקסיקו גם בטורניר שנערך בשנת 2001 אך בו הפסידה בכל משחקיה.
באותה שנה העפילה מקסיקו בפעם השנייה בתולדותיה לגמר הקופה אמריקה אך הפסידה לקולומביה המארחת 1-0.
במונדיאל 2002 העפילה מקסיקו לשמינית הגמר מראשות הבית המוקדם לאחר ניצחונות על קרואטיה ואקוודור ותיקו מול איטליה, אך הפסידה לארצות הברית 2-0 והודחה מהטורניר.
בשנת 2003 זכתה מקסיקו בגביע הזהב בפעם הרביעית ולכן הוזמנה להשתתף בגביע הקונפדרציות בשנת 2005 בו הפגינה יכולת טובה וסיימה במקום הרביעי.
מקסיקו סיימה ראשונה בבית המוקדם בזכות ניצחונות על יפן וברזיל ותיקו מול יוון.
בחצי הגמר סיימה בתיקו 1-1 מול ארגנטינה והודחה בבעיטות הכרעה מאחד עשר מטרים.
במשחק על המקום השלישי הפסידה לגרמניה 4-3 לאחר הארכה ולאחר שחזרה שלוש פעמים מפיגור במהלך המשחק.
במונדיאל 2006 הודחה מקסיקו בשלב שמינית הגמר לאחר הפסד 2-1 לארגנטינה.
בשנת 2009 זכתה מקסיקו בגביע הזהב בפעם השמינית ובמונדיאל 2010 הודחה בשלב שמינית הגמר בפעם החמישית ברציפות ובפעם השנייה ברציפות מול ארגנטינה שניצחה 3-1. בשנת 2011 זכתה מקסיקו בגביע הזהב בפעם התשיעית.
באולימפיאדת לונדון (2012) זכתה הנבחרת האולימפית של מקסיקו (בה משחקים שחקנים עד גיל 23 בתוספת 3 שחקנים מבוגרים יותר) במדליית הזהב לאחר שניצחה במשחק הגמר את נבחרת ברזיל בתוצאה 2:1.
בעקבות זכייתה בגביע הזהב בשנת 2011, מקסיקו העפילה למשחקי גביע הקונפדרציות שנערכו בברזיל בשנת 2013. הנבחרת סיימה במקום השלישי בבית ולא עלתה לשלב חצי הגמר.
במונדיאל 2014 שובצה מקסיקו בשלב הבתים עם המארחת ברזיל, קרואטיה וקמרון.
מקסיקו גברה על קמרון 0-1 וסיימה בתיקו 0-0 עם המארחת ברזיל.
ניצחון 1-3 על קרואטיה במחזור הסיום של שלב הבתים העלה אותה לשמינית הגמר מהמקום השני בבית.
בשלב זה הפסידה מקסיקו להולנד 2-1 לאחר ששמטה יתרון 0-1 וספגה שער שוויון שתי דקות לסיום ושער שני 4 דקות בתוך תוספת הזמן.
בכך הודחה מקסיקו בפעם השישית ברציפות בשלב שמינית הגמר.
בשנת 2015 זכתה מקסיקו בגביע הזהב בפעם העשירית ובעקבות כך השתתפה בגביע הקונפדרציות בשנת 2017 בו סיימה במקום הרביעי.
במונדיאל 2018 הוגרלה בבית עם שוודיה, דרום קוריאה ואלופת העולם גרמניה.
מקסיקו גברה במשחק הראשון על גרמניה 0-1, ניצחה 1-2 את דרום קוריאה והפסידה 3-0 לשוודיה ועלתה לשמינית גמר מהמקום השני.
בשמינית הגמר הפסידה 2-0 לברזיל והודחה בפעם השביעית ברציפות באותו שלב.
במונדיאל 2022 הוגרלה מקסיקו בבית עם ארגנטינה, פולין וערב הסעודית.
מקסיקו סיימה בתיקו 0-0 עם פולין, הפסידה 2-0 לארגנטינה וגברה על ערב הסעודית 1-2, אך סיימה במקום השלישי בבית עקב שער חובה אחד יותר מפולין שסיימה באותו מספר נקודות.
בעקבות זאת, מקסיקו הודחה כבר בשלב הבתים לאחר שבע העפלות רצופות לשמינית הגמר ולראשונה מאז 1978.
נכון ל-15 באוקטובר 2025. ''לאחר המשחק נגד
מספר ההופעות והשערים מעודכן ל-16 בנובמבר 2022, אחרי המשחק נגד .
נבחרת מונטסראט בכדורגל היא נבחרת הכדורגל הלאומית של הקולוניה הבריטית בים הקריבי, מונטסראט.
הנבחרת הוקמה ב-1991. נבחרת מונטסראט היא אחת הנבחרות החלשות בעולם.
בעקבות פעילויות וולקניות רבות במונטסראט, ממעיטה הנבחרת מלשחק, ורוב משחקיה הם מחוץ לאי.
ב-30 ביוני 2002 ביום של גמר מונדיאל 2002, שיחקה מונטסראט נגד נבחרת בהוטן במשחק ידידות בין שתי המדורגות האחרונות בדירוג פיפ"א.
בהוטן ניצחה 0-4 ומונטסראט הפכה אז להיות הנבחרת החלשה בעולם.
נבחרת מקדוניה הצפונית בכדורגל היא נבחרת הכדורגל הלאומית של מקדוניה הצפונית.
מדינת מקדוניה הייתה ברוב המאה ה-20 חלק מהפדרציה היוגוסלבית, שהייתה מיוצגת על ידי נבחרת כדורגל מצליחה, אך בעקבות פירוק יוגוסלביה בתחילת שנות ה-90 הכריזה מקדוניה על עצמאותה, דבר שהוביל, בין השאר, להקמת נבחרת משלה.
משחקה הראשון של נבחרת מקדוניה התקיים ב-13 באוקטובר 1993 נגד סלובניה, במשחק שהסתיים בניצחון 4:1 לזכות מקדוניה.
ב-12 בנובמבר 2020 ניצחה הנבחרת 0-1 את נבחרת גאורגיה והעפילה לראשונה בתולדותיה לאליפות אירופה, יורו 2020.
שנהסיבובמשחקיםניצחונותתיקו*הפסדיםשערי זכותשערי חובה1960 עד 1992לא נרשמה.
להלן סגל הנבחרת לקראת משחקי יורו 2020
הנתונים מעודכנים נכון ל-22 ביוני 2021 לאחר המשחק נגד נבחרת הולנד במסגרת שלב הבתים ביורו 2020
נבחרת מלטה בכדורגל היא נבחרת הכדורגל הלאומית של מלטה.
נבחרת מלטה נחשבת לאחת הנבחרות החלשות באופ"א.
נכון ל-2008 הספיקה הנבחרת לצבור לזכותה רק חמישה ניצחונות: ניצחון 1:0 על בשנת 1993 במסגרת מוקדמות מונדיאל 1994 ושלושה ניצחונות על בשנים 1975 ו-2008 וב-1982 במסגרת מוקדמות אליפות אירופה, ועל בתוצאה 7 - 1 שזהו הניצחון הכי גדול של הנבחרת.
כמו כן, זכורות במיוחד שתי תוצאות תיקו מפתיעות (1:1 ו-2:2), שהשיגה הנבחרת נגד במסגרת מוקדמות מונדיאל 1990 וכן תוצאת תיקו 2:2 נגד במסגרת מוקדמות יורו 2004.
נבחרת מולדובה בכדורגל היא נבחרת הכדורגל הלאומית של מולדובה.
נבחרת מולדובה הוקמה בתחילת שנות ה-90 לאחר שמולדובה הכריזה על עצמאותה, בעקבות פירוק ברית המועצות.
הנבחרת שיחקה את משחקה הרשמי הראשון ב-2 ביולי 1991 נגד גאורגיה.
במשחק נוצחה מולדובה 2–4. התוצאות הטובות ביותר שהשיגה הנבחרת היו במוקדמות יורו 1996, ניצחונות על גאורגיה וויילס.
נבחרת מרוקו בכדורגל היא נבחרת הכדורגל הלאומית של מרוקו.
לזכותה של נבחרת מרוקו 6 הופעות בגביע העולם בכדורגל, בו הופיעה לראשונה ב-1970.
במונדיאל 1986 הפכה נבחרת מרוקו לנבחרת האפריקאית הראשונה בהיסטוריה של המפעל, שהעפילה לסיבוב השני לאחר שסיימה את שלב הבתים המוקדם במקום הראשון לפני נבחרות אנגליה, פולין ופורטוגל.
מרוקו הודחה בשלב שמינית הגמר על ידי מערב גרמניה לאחר הפסד בתוצאה 1:0.
במונדיאל 2022 הפכה מרוקו לנבחרת הערבית הראשונה שמעפילה לרבע גמר, לאחר שניצחה את נבחרת ספרד 3:0 בדו-קרב פנדלים, אחרי תיקו 0:0, ולאחר מכן העפילה לחצי הגמר לאחר ניצחון על נבחרת פורטוגל 1:0, והפכה לנבחרת האפריקאית הראשונה והנבחרת הערבית הראשונה שהעפילה לשלב זה.
נבחרת מרוקו זכתה בגביע אפריקה לאומות ב-1976.
מרוקו השתתפה לראשונה במוקדמות מונדיאל 1962. בסיבוב הראשון היא עברה את תוניסיה בהטלת מטבע, לאחר שכל נבחרת ניצחה 1–2 בביתה את יריבתה, ומשחק מכריע שנערך בפלרמו, איטליה הסתיים בתיקו 1-1 לאחר הארכה.
לאחר מכן עברה מרוקו גם את גאנה והעפילה לפלייאוף בין יבשתי על ההעפלה מול ספרד.
מרוקו הפסידה פעמיים לספרד ולא העפילה לטורניר הגמר.
מרוקו הייתה אמורה להתמודד במוקדמות אליפות אפריקה 1962 מול תוניסיה, אך פרשה.
שנה לאחר מכן השתתפה מרוקו לראשונה במוקדמות אליפות אפריקה 1963, אך הודחה על ידי תוניסיה בסיבוב הראשון.
מרוקו פרשה ממוקדמות מונדיאל 1966, יחד עם יתר הנבחרות האפריקאיות, עקב העובדה שפיפ"א לא הקצתה מקום לנבחרת אפריקאית בטורניר הגמר, אלא הקצתה מקום אחד עליו היו אמורות להתמודד נבחרות מאפריקה ומאסיה.
מרוקו שבה להתמודד במוקדמות מונדיאל 1970. בסיבוב הראשון התמודדה מרוקו מול סנגל.
מרוקו ניצחה בביתה 0–1, אך סנגל ניצחה במשחק הגומלין 1–2 ונקבע משחק מכריע בין הנבחרות בלאס פאלמס, ספרד בו ניצחה מרוקו 0–2. בסיבוב השי התמודדה מרוקו מול תוניסיה ושוב נערך משחק מכריע ביניהן, לאחר ששני המשחקים הסתיימו בתיקו.
המשחק שנערך במרסיי, צרפת הסתיים אף הוא בתיקו אחרי הארכה ומרוקו ניצחה שוב בהטלת מטבע, בדומה למפגש הקודם ביניהן במוקדמות המונדיאל שמונה שנים קודם לכן.
בסיבוב הסופי התמודדה מרוקו בבית עם ניגריה וסודאן והעפילה למונדיאל לאחר שסיימה ראשונה בבית.
בטורניר הגמר הפסידה מרוקו בשלב הבתים למערב גרמניה 1–2 ולפרו 0–3. במשחקה האחרון סיימה מרוקו בתיקו 1-1 עם בולגריה וסיימה אחרונה בבית.
בשנת 1976 זכתה מרוקו לראשונה בגביע אפריקה לאומות לאחר שניצחה בבית הגמר את מצרים וניגריה וסיימה בתיקו עם גינאה.
מרוקו שבה והעפילה למונדיאל 1986, אחרי שלא הצליחה להעפיל לשלושת הטורנירים הקודמים.
בטורניר המוקדמות עברה מרוקו את סיירה לאון, מלאווי, מצרים ולוב.
בכך הפכה מרוקו לנבחרת האפריקאית הראשונה שמעפילה פעמיים למונדיאל.
בשלב הבתים בטורניר הגמר סיימה מרוקו בתיקו 0-0 עם פולין ואנגליה והשיגה ניצחון ראשון בתולדותיה במסגרת המונדיאל 1–3 על פורטוגל.
מרוקו סיימה ראשונה בבית ובכך הייתה לנבחרת האפריקאית הראשונה שעושה זאת וכן לנבחרת האפריקאית הראשונה שמעפילה שלב בתולדות המונדיאל.
בשמינית הגמר הפסידה מרוקו למערב גרמניה 0–1 משער שהובקע 3 דקות לסיום המשחק.
מרוקו העפילה למונדיאל 1994 בפעם השלישית בתולדותיה, אך הפסידה בכל משחקיה בשלב הבתים לבלגיה, ערב הסעודית והולנד וסיימה אחרונה בבית.
מרוקו העפילה למונדיאל 1998 בפעם הרביעית בתולדותיה והשנייה ברציפות.
בשלב הבתים סיימה מרוקו בתיקו 2-2 עם נורווגיה והפסידה לברזיל 0–3. במשחקה האחרון הביסה מרוקו את סקוטלנד 0–3, אך בעקבות ניצחונה של נורווגיה על ברזיל במשחק המקביל שהושג בדקות הסיום, סיימה במקום השלישי בבית ולא העפילה לשמינית הגמר.
מרוקו העפילה למונדיאל 2018 בפעם החמישית בתולדותיה אולם הפסידה בשני משחקיה הראשונים 0–1 לאיראן ופורטוגל.
בעקבות הפסדים אלה, איבדה מרוקו כל סיכוי להעפיל לשמינית הגמר.
אולם במשחקה האחרון בבית סיימה בתיקו 2–2 מכובד מול ספרד, לאחר שספגה שער שוויון בתוספת הזמן.
מרוקו סיימה אחרונה בבית ולא העפילה לשמינית הגמר.
מרוקו העפילה למונדיאל 2022. היא פתחה את שלב הבתים בתיקו 0–0 עם קרואטיה ובהמשך גברה 2–0 על בלגיה.
מרוקו סיימה את שלב הבתים בניצחון 2–1 על קנדה ועלתה לשמינית הגמר מהמקום הראשון בבית.
בשמינית הגמר סיימה מרוקו בתיקו 0–0 עם ספרד וגברה עליה 3–0 בבעיטות הכרעה מ-11 מטרים.
בעקבות הניצחון העפילה מרוקו לרבע גמר המונדיאל בפעם הראשונה בתולדותיה.
ברבע הגמר גברה על פורטוגל 1–0 ובכך הפכה לנבחרת האפריקנית הראשונה שמעפילה לחצי גמר המונדיאל.
בחצי הגמר הפסידה מרוקו לאלופת העולם צרפת 0–2 וסיימה במקום הרביעי לאחר שהפסידה במשחק על המקום השלישי לקרואטיה 1–2.
בסוף העשור מתוכנן לסיים בניית אצטדיון חסן השני שישמש את הנבחרת ויהיה מתאים ל-115 אלף צופים.
סגל הנבחרת לקראת מונדיאל 2022. מספר ההופעות והשערים נכון ל-17 בנובמבר 2022.
נכון ל-14 באוקטובר 2025. לאחר משחק נגד
נבחרת מצרים בכדורגל , הידועה בכינוייה "הפרעונים", היא נבחרת הכדורגל הלאומית של מצרים.
נבחרת מצרים היא הנבחרת האפריקאית הראשונה שהשתתפה בגביע העולם בכדורגל.
זה היה במונדיאל 1934, היא שיחקה בשלב שמינית הגמר כנגד נבחרת הונגריה, אך הודחה לאחר שהפסידה לה 4-2. מאז שיחקה נבחרת מצרים במונדיאל 1990, אך לא עברה את שלב הבתים לאחר שסיימה בתיקו מול הולנד ואירלנד והפסידה לאנגליה, וסיימה במקום האחרון בבית.
מצרים השתתפה בפעם השלישית במונדיאל 2018, אך הפסידה בכל משחקיה בשלב הבתים מול ערב הסעודית, רוסיה ואורוגוואי וכמו בפעם הקודמת סיימה במקום האחרון בבית.
בין השנים 1958 ו-1961, עם האיחוד עם סוריה לקע"ם הנבחרת נקראה "נבחרת הרפובליקה הערבית המאוחדת בכדורגל", ושם זה נשמר עד שנת 1970 כאשר בכל השנים הללו שמרה מצרים לבדה על שם זה לאחר שסוריה יצאה מהאיחוד.
משנת 1971 ואילך חזר שם הנבחרת ל"נבחרת מצרים בכדורגל".
נבחרת מצרים זכתה בגביע אפריקה לאומות הראשון בהיסטוריה בשנת 1957 ומאז זכתה בגביע גם בשנים 1959, 1986, 1998, 2006, 2008 ו-2010 והיא המדינה האפריקאית בעלת מספר הגביעים הגבוה ביותר בטורניר.
נבחרת מצרים הייתה הנבחרת האפריקאית הראשונה שהשתתפה במוקדמות גביע העולם בכדורגל.
היה זה במוקדמות מונדיאל 1934. מצרים הביסה פעמיים את נבחרת ישראל והעפילה לראשונה בתולדותיה לטורניר גמר גביע העולם.
בכך הייתה מצרים לנבחרת האפריקאית הראשונה המשתתפת בטורניר גמר גביע העולם.
בטורניר הגמר הפסידה מצרים בסיבוב הראשון להונגריה 4-2 והודחה.
במוקדמות מונדיאל 1938 הייתה אמורה מצרים להתמודד מול רומניה על ההעפלה לטורניר הגמר, אולם המצרים סירבו לעשות כן עקב צום הרמדאן.
עם זאת, המצרים הזמינו קבוצה אוסטרית אחרת להתמודד מול הנבחרת המקומית באותו חודש ועל כן הודחה מטורניר המוקדמות על ידי פיפ"א.
מצרים שבה להתמודד במוקדמות המונדיאל לקראת מונדיאל 1954, אך הפסידה פעמיים לאיטליה ולא העפילה לטורניר הגמר.
מצרים פרשה משלושת טורניר המוקדמות הבאים של גביע העולם ושבה להשתתף בטורניר המוקדמות רק לקראת מונדיאל 1974.
באליפות אפריקה הראשונה, שנערכה בשנת 1957, זכתה מצרים לאחר שגברה בחצי הגמר על סודאן והביסה את אתיופיה במשחק הגמר 0-4. מצרים אירחה את אליפות אפריקה השנייה בשנת 1959 (כנבחרת הרפובליקה הערבית המאוחדת) וזכתה בה בפעם השנייה כשהיא מנצחת את אתיופיה וסודאן בתוצאות זהות לאלו שהשיגה באליפות הקודמת.
מצרים איבדה את תארה באליפות אפריקה השלישית בשנת 1962, כאשר היא מפסידה במשחק הגמר לאתיופיה המארחת 4-2 אחרי הארכה.
שנה לאחר מכן סיימה מצרים במקום השלישי.
מצרים סיימה בפעמיים הבאות בהן השתתפה באליפות אפריקה במקום השלישי בטורנירים שנערכו בשנת 1970 ובטורניר אותו אירחה בשנת 1974. מצרים שבה להתמודד במוקדמות מונדיאל 1974 לאחר 4 היעדרויות רצופות, אך הפסידה בסיבוב המוקדמות הראשון לתוניסיה.
באליפות אפריקה 1976 סיימה מצרים במקום הרביעי.
במוקדמות מונדיאל 1978 עברה מצרים את אתיופיה, קניה וזמביה בסיבובים המוקדמים ובסיבוב האחרון התמודדה בבית עם תוניסיה וניגריה על ההעפלה לטורניר הגמר.
מצרים הובסה בניגריה, אך בהמשך ניצחה בביתה את ניגריה ותוניסיה ויצאה למשחק חוץ בתוניסיה כאשר תיקו יספיק לה על מנת להעפיל לטורניר הגמר.
אולם תוניסיה הביסה את מצרים 4-1 ומצרים לא העפילה לטורניר הגמר.
באליפות אפריקה 1980 סיימה מצרים במקום הרביעי בפעם השנייה ברציפות ובמוקדמות מונדיאל 1982 הודחה מצרים על ידי מרוקו בסיבוב המוקדמות השלישי לאחר שזכתה לניצחונות טכניים על גאנה ולוב בשני הסיבובים הראשונים.
באליפות אפריקה 1984 סיימה מצריים בפעם השלישית ברציפות במקום הרביעי.
במוקדמות מונדיאל 1986 שוב הודחה מצרים בסיבוב המוקדמות השלישי על ידי מרוקו.
מצרים אירחה בפעם השלישית את אליפות אפריקה בשנת 1986 וזכתה בתואר בפעם השלישית, לאחר שגברה על מרוקו בחצי הגמר 0-1 וניצחה במשחק הגמר את קמרון בבעיטות הכרעה מ-11 מטרים לאחר 0-0 בתום הארכה.
במוקדמות מונדיאל 1990 העפילה מצרים אוטומטית לסיבוב השני ובו סיימה ראשונה בבית שכלל גם את ליבריה, מלאווי וקניה.
בצמד המשחקים המכריע על ההעפלה לטורניר הגמר, סיימה מצרים בתיקו חוץ 0-0 עם אלג'יריה וניצחה במשחק הגומלין 0-1. בכך שבה מצרים להשתתף במונדיאל לאחר הפסקה של 56 שנים.
בשלב הבתים של טורניר הגמר סיימה מצרים בתיקו 1-1 מפתיע עם אלופת אירופה הולנד ובהמשך סיימה בתיקו 0-0 עם אירלנד.
במשחקה האחרון בשלב הבתים הפסידה מצרים לאנגליה 1-0 וסיימה במקום האחרון בבית.
מצרים לא הצליחה להעפיל לטורנירי הגמר הבאים של גביע העולם, ובחמש אליפויות אפריקה הבאות לא הצליחה להגיע לשלב חצי הגמר.
מצרים שבה וזכתה באליפות אפריקה 1998 בפעם הרביעית בתולדותיה לאחר שהדיחה ברבע הגמר את חוף השנהב בבעיטות הכרעה מ-11 מטרים, ניצחה בחצי הגמר 0-2 את בורקינה פאסו המארחת וגברה במשחק הגמר 0-2 על דרום אפריקה.
בעקבות זכייתה, השתתפה מצרים לראשונה בתולדותיה בגביע הקונפדרציות 1999. היא סיימה בתיקו 2-2 עם בוליביה ומקסיקו המארחת והובסה 5-1 על ידי ערב הסעודית ובכך סיימה אחרונה בשלב הבתים.
בשנת 2006 אירחה מצרים את אליפות אפריקה בפעם הרביעית וזכתה בתואר בפעם החמישית בתולדותיה לאחר שגברה על סנגל 1-2 בחצי הגמר וניצחה את חוף השנהב במשחק הגמר בבעיטות הכרעה מ-11 מטרים אחרי 0-0 בתום הארכה.
כעבור שנתיים זכתה מצרים בפעם השנייה ברציפות באליפות אפריקה לאחר שגברה על אנגולה 1-2 ברבע הגמר, הביסה את חוף השנהב 1-4 בחצי הגמר וניצחה את קמרון 0-1 במשחק הגמר.
מצרים הייתה לנבחרת הראשונה שזוכה באליפות אפריקה שלוש פעמים ברציפות, כאשר זכתה בתואר בפעם השביעית בתולדותיה באליפות שנערכה בשנת 2010. מצרים ניצחה בשלושת משחקיה בשלב הבתים את ניגריה, מוזמביק ובנין.
בחצי הגמר נצחה מצרים את קמרון 1-3 אחרי הארכה ובחצי הגמר הביסה 0-4 את אלג'יריה.
במשחק הגמר ניצחה מצרים את גאנה 0-1.
ב-8 באוקטובר 2017 העפילה מצרים למונדיאל 2018 אחרי ניצחון 1-2 על הרפובליקה של קונגו.
הייתה זאת הפעם השלישית בתולדותיה שמצרים עולה למונדיאל והפעם הראשונה מאז מונדיאל 1990. בטורניר הגמר הפסידה מצרים בכל משחקיה לאורוגוואי 1-0, רוסיה 3-1 וערב הסעודית 2-1 וסיימה במקום האחרון בבית.
סגל הנבחרת לקראת גביע אפריקה לאומות 2021.
מספר ההופעות והשערים נכון ל-4 בפברואר 2022
נבחרת מונגוליה בכדורגל היא נבחרת הכדורגל הלאומית של רפובליקת מונגוליה.
הנבחרת נחשבת לאחת הנבחרות החלשות בעולם בכלל ובאסיה בפרט ומעולם לא העפילה לאליפות היבשת או לגביע העולם.
גביע הסולידריות האסייתישנהסיבובמשחקיםניצחונותשוויונותהפסדיםשערי זכותשערי חובה 2016 שלב הבתים 310235סך הכלתוצאת שיא: שלב הבתים 310235
לוגו מייצרת מדים מדינת מוצא תקופה TG Sport 2021–2023 Kelme 2023–הווה
נבחרת מלאווי בכדורגל, הידועה בכינוייה "הלהבות", היא נבחרת הכדורגל הלאומית של מלאווי.
נכון ל-2006, ההישג המשמעותי של הנבחרת היה במשחקי אפריקה 1987 כאשר הנבחרת זכתה במדליית ארד.
נבחרת מיקרונזיה בכדורגל לגברים היא נבחרת הכדורגל הלאומית של מדינת מיקרונזיה.
הנבחרת אינה חברה ב-OFC או בפיפ"א, ולכן איננה מורשית להשתתף גביע העולם בכדורגל או בגביע אוקיאניה לאומות.
כיום הנבחרת היא חברה נלווית ב-OFC וב-FIFA.
התחרות העיקרית שבה היא משתתפת היא משחקי דרום האוקיינוס השקט.
המאמן הישראלי שמעון שנהר אימן את נבחרת מיקרונזיה בסוף שנות התשעים, ובמקביל פעל לחיזוק תשתית הכדורגל במדינה.
לאחר שובו לישראל מונה לקונסול כבוד של מיקרונזיה בישראל, וחזר כדי להדריך את הנבחרת המיקרונזית בטורנירים שונים.
נבחרת מיאנמר בכדורגל היא נבחרת הכדורגל הלאומית של מיאנמר.
הנבחרת הייתה ידועה כ"נבחרת בורמה בכדורגל" עד לשנת 1989 עם הפיכת בורמה למיאנמר.
ההישג הגדול ביותר של קבוצה זו הוא המקום השני בגביע אסיה 1968 אך מאז לא הצליחה הנבחרת להגיע להישגים.
ערכת נבחרת מיאנמר יוצרה על ידי FBT בחוזה שהיה בתוקף עד 2018.
בנובמבר 2018, נבחרת מיאנמר חתמה על חוזה לשש שנים עם Warrix Sports .
חוזה החסות על בגדי הספורט הוערך ב-5.67 מיליון דולר והוא חל בין ה-1 בנובמבר 2018 ל-31 בדצמבר 2024.
ב-6 בנובמבר 2018, Warrix הציגה מדי בית וחוץ חדשים של מיאנמר.
מדי הבית הם חולצה אדומה עם מכנסיים קצרים אדומים וגרביים אדומות.
מדי החוץ הם חולצה לבנה, ומכנסיים קצרים וגרביים לבנים.
בשנת 2025, מיאנמר סיימה רשמית את החוזה ל-6 שנים עם הספקית התאילנדית והודיעה על שותפות לארבע שנים עם המותג היפני Jogarbola
2006 - מועמדותה נפסלה בגלל פרישתה ב-2002
נבחרת מזרח טימור בכדורגל היא נבחרת הכדורגל הלאומית של מזרח טימור.
נבחרת מזרח טימור היא מבין הנבחרות הלאומיות הצעירות בעולם, ונחשבת לאחת הנבחרות החלשות בעולם.
נבחרת מלזיה בכדורגל, הידועה בכינוי "סאנג הרימאו", היא נבחרת הכדורגל הלאומית של מלזיה.
למרות שהעפילה לאולימפיאדת 1980 שנערכה במוסקבה, היא לא השתתפה בעקבות חרם מדינות בראשות ארצות הברית בגלל הפלישה הסובייטית לאפגניסטן.
לפני כן השתתפה הנבחרת באולימפיאדת 1972 בגרמניה שם הפסידה לנבחרות מערב גרמניה ומרוקו אך ניצחה את נבחרת ארצות הברית בתוצאה 0-3, ניצחון שלא הספיק לה לעבור את שלב הבתים.
הכדורגל המלינזי היה בשיאו בשנות ה-70 ותחילת שנות ה-80 ונבחרות מלזיה וקוריאה הדרומית היו הנבחרות הטובות ביותר במזרח אסיה ונחשבו למעצמות כדורגל של ממש ברמה האסיאתית.
בעוד נבחרת קוריאה הדרומית שמרה על רמתה ואף השתפרה עם הזמן ברמה הבינלאומית, נבחרת מלזיה החלה להיחלש עם השנים והעניין הציבורי בנבחרת המלינזית ירד.
נבחרת מקאו בכדורגל (בפורטוגזית: Selecção Macaense de Futebol) היא נבחרת הכדורגל הלאומית של האזור המנהלי המיוחד של מקאו.
בטורנירים בינלאומיים מופיעה הנבחרת כ"נבחרת מקאו, סין".
הנבחרת ייצגה את מקאו במשחקים בינלאומיים עוד לפני 1999, מקאו עוד הייתה מושבה של פורטוגל.
הנבחרת המשיכה לייצג את תושבי מקאו כאשר המושבה הועברה לידי סין והפכה ל"אזור מנהלי מיוחד".
נבחרת מקאו נפרדת מנבחרת סין כחלק משיטת "מדינה אחת, שתי שיטות" המאפשר למחוז נפרד זה לשמור על מסגרות הספורט הייצוגיות שלו, כמו נבחרת הונג קונג.
כל גביעי האתגר של ה-AFC בכדורגל
נבחרת מונטנגרו בכדורגל היא נבחרת הכדורגל הלאומית של מונטנגרו.
נבחרת זו, אשר הייתה חלק מנבחרת סרביה ומונטנגרו, הוקמה לאחר הכרזתה של מונטנגרו על היפרדותה מסרביה.
נבחרת מונטנגרו קיימה את משחקה הבינלאומי הרשמי הראשון ב-24 במרץ 2007 נגד נבחרת הונגריה.
במשחק ניצחה מונטנגרו 2:1. הטורניר הבינלאומי הראשון שבו השתתפה הנבחרת היה מוקדמות מונדיאל 2010. נבחרת סרביה לעומת זאת, השתתפה במוקדמות יורו 2008 מאחר שירשה את מקומה של נבחרת סרביה ומונטנגרו.
2008 - לא נרשמה מאחר שלא הייתה חברה באופ"א לפני תחילת המוקדמות.
סרביה אשר ירשה את מקומה של סרביה ומונטנגרו השתתפה במוקדמות.
להלן סגל הנבחרת לקראת משחקי הידידות נגד נבחרות בוסניה וישראל ביוני 2021.
הנתונים מעודכנים נכון ל-5 ביוני 2021 לאחר המשחק נגד נבחרת ישראל.
לוגו מייצרת מדים מדינת מוצא תקופה daCapo 2007 – 2008 Legea 2008 - הווה
נבחרת מקדוניה בכדורסל היא נבחרת הכדורסל הלאומית של מקדוניה.
הנבחרת מנוהלת על ידי התאחדות הכדורסל המקדונית.
הנבחרת העפילה ארבע פעמים לאליפות אירופה בכדורסל והישג השיא שלה הוא העפלה סנסציונית לשלב חצי-הגמר תוך שהיא מדיחה את מארחת האליפות, ליטא, בשנת 2011. באותו טורניר סיימה מקדוניה במקום הרביעי והעפילה לטורניר הקדם אולימפי לקראת אולימפיאדת לונדון.
נבחרת מונטנגרו בכדורסל היא נבחרת הכדורסל הלאומית של מונטנגרו.
הנבחרת נוסדה בשנת 1948 כחלק מנבחרת יוגוסלביה בכדורסל.
בשנת 2003 היא הפכה לחלק מנבחרת סרביה ומונטנגרו בכדורסל.
בשנת 2006 הצטרפה הנבחרת לפיב"א אירופה כנבחרת עצמאית של מדינת מונטנגרו.
כנבחרת חדשה, שובצה תחילה בדרג ב' של נבחרות אירופה ושיחקה את משחקה הראשון בטורניר רשמי בשנת 2008 במסגרת משחקי דרג ב' של אליפות אירופה בכדורסל.
הנבחרת ניצחה ב-13 המשחקים הראשונים שקיימה, והפסדה הראשון היה ב-2010 לנבחרת ישראל, במסגרת מוקדמות אליפות אירופה בכדורסל 2011.
לקראת אליפות אירופה בכדורסל 2011 שובצה לראשונה במשחקי המוקדמות בדרג א', בבית עם נבחרות איטליה, ישראל, לטביה ופינלנד.
מונטנגרו הרשימה כשסיימה במקום הראשון בבית המוקדמות והעפילה לראשונה בתולדותיה לאליפות אירופה בכדורסל שנערכה בשנת 2011. באליפות עצמה אכזבה הנבחרת כאשר סיימה במקום האחרון בבית המוקדם.
שנתיים מאוחר יותר השתתפה מונטנגרו בפעם השנייה באליפות אירופה וסיימה במקום ה-18.
מונטנגרו לא הצליחה להעפיל לאליפות אירופה הבאה, שהתקיימה בשנת 2015, אך באליפות שלאחריה העפילה לשמינית הגמר וסיימה במקום ה-13.
מונטנגרו העפילה לגביע העולם בכדורסל לראשונה בתולדותיה בשנת 2019 וסיימה במקום ה-25.
ב-2022 סיימה הנבחרת שוב במקום ה-13 באליפות אירופה, והעפילה לגביע העולם בכדורסל 2023, בו סיימה במקום ה-11 לאחר שהעפילה לסיבוב הבתים השני.
באליפות אירופה שנערכה ב2025, הודחה מונטנגרו בשלב הבתים וסיימה במקום ה-20.
כמו כן, למונטנגרו מאזן טוב במשחקי מדינות אירופה הקטנות.
הנבחרת זכתה במדליית זהב ב-2015 ו-2019, ובמדליית כסף ב-2017. מתוך 12 משחקים בשלושה טורנירים שונים הפסידה הנבחרת משחק אחד בלבד.
נבחרת מולדובה בכדורסל היא נבחרת הכדורסל הלאומית של מדינת מולדובה.
הנבחרת הוקמה בעקבות היפרדותה של מולדובה מברית המועצות בשנת 1991 והיא אחת הנבחרות החלשות ביותר באירופה.
הנבחרת מעולם לא התמודדה בטורניר אליפות אירופה בכדורסל או בכל טורניר משמעותי אחר ואפילו לא התמודדה בטורניר מוקדמות לטורניר שכזה.
כיום הנבחרת משחקת בדרג ג' האירופי.
נבחרת מלטה בכדורסל היא נבחרת הכדורסל הלאומית של מלטה.
הנבחרת הובסה בכל 12 המשחקים שקיימה במסגרת מוקדמות אליפות אירופה בכדורסל ובדרג ב' בהפרשים גבוהים מאוד שנעו בין 18 נקודות ל-95 נקודות הפרש.
הנבחרת משחקת כיום בדרג ג' של הנבחרות האירופאיות.
נבחרת מצרים בכדורסל היא נבחרת הכדורסל הלאומית של מצרים.
מנוהלת על ידי פדרציית הכדורסל של מצרים.
נבחרת מצרים היא אחת הנבחרות החזקות באפריקה וזכתה 5 פעמים באליפות אפריקה בכדורסל, הישג שהוא שני רק לזה של נבחרת אנגולה.
נבחרת מצרים זכתה בשתי אליפויות אפריקה הראשונות שנערכו בשנים 1962 ו-1964. היא השלימה זכייה שלישית בשנת 1970 לאחר שנעדרה משתי אליפויות רצופות.
הנבחרת זכתה בפעם הרביעית בתואר בשנת 1975. זכייתה האחרונה של מצרים באליפות אפריקה הייתה בשנת 1983 ומאז נחלש מעמדה ביבשת, בעיקר על רקע שליטתה של נבחרת אנגולה.
נבחרת מצרים השתתפה גם באליפויות אירופה בכדורסל ואף זכתה בטורניר אותו אירחה בשנת 1949. האליפות האחרונה בה השתתפה הנבחרת הייתה בשנת 1953. מאז ניסתה הנבחרת להעפיל לטורניר 3 פעמים נוספות, האחרונה בשנת 1983, אך ללא הצלחה.
נבחרת מצרים השתתפה 7 פעמים באליפות העולם בכדורסל והישג השיא שלה הוא המקום החמישי באליפות העולם הראשונה שנערכה בשנת 1950.
נבחרת מצרים השתתפה 7 פעמים במשחקים האולימפיים אך לא הגיעה להישגים משמעותיים.
הישג השיא שלה הוא המקום התשיעי בשנת 1952.
נבחרת מרוקו בכדורסל היא נבחרת הכדורסל הלאומית של מרוקו.
מנוהלת על ידי התאחדות הכדורסל של מרוקו.
נבחרת מרוקו הייתה אחת הנבחרות החזקות באפריקה בשנות ה-60 ואף זכתה באליפות אפריקה בשנת 1965.
בשנת 1968 השתתפה הנבחרת במשחקים האולימפיים בפעם היחידה בתולדותיה וסיימה במקום ה-16 האחרון, לאחר שהפסידה בכל תשעת משחקיה בטורניר.
נבחרת מרוקו ניסתה פעם אחת להעפיל לאליפות אירופה בכדורסל בשנת 1975, אך לא הצליחה לאחר שהשיגה ניצחון אחד בלבד על ויילס החלשה והובסה ביתר ארבעת משחקיה נגד שווייץ, רומניה, הולנד ומערב גרמניה.
מאז לא ניסתה הנבחרת להעפיל שוב לאליפות אירופה.
הנבחרת סיימה במקום השלישי באליפות אפריקה בשנת 1980 ומאז לא הצליחה לסיים בין שלוש הראשונות ביבשת.
עם זאת, היא שומרת על רצף השתתפות באליפות זו החל משנת 1999.
נבחרת מרוקו מעולם לא העפילה לאליפות העולם בכדורסל.
נבחרת הגברים של מקסיקו בכדורסל היא נבחרת הכדורסל הלאומית של מקסיקו ומנוהלת על ידי התאחדות הכדורסל של מקסיקו.